Anno incarnationis Dominice DCCCCLVIII, cum resideret domnus ac venerabilis Maimbodus episcopus apud Matisconem, juxta ecclesiam Beati Vincentii, venit quidam vir Gauspertus nomine ante ejus presentiam vel fidelium suorum clericorum et laicorum, Humberti prepositi, Adonis abbatis, Bernardi cum ceteris canonicis, et petiit ab eis aliquamtulum ex rebus Sancti Vincentii Matiscensis de ratione fratrum, colonicam scilicet que est de beneficio ecclesie Sancti Germani Tramaiias, et est juxta ecclesiam Sancti Leodegarii, cum campis, pratis, silvis, aquis aquarumque decursibus. Ipse itaque Gausbertus adquisivit inde precariam ad opus duorum filiorum suorum, hoc est Gausberti clerici et Bernardi, ut diebus vite illorum illam colonicam tenerent, et canonicis redderent in censum annis singulis, festivitate Sancti Vincentii, denarios VI. Domnus quoque Maimbodus episcopus, per consilium canonicorum suorum, jussit eis fieri quod petebant, et ut certius crederetur, hanc precariam manu sua firmavit et fratribus vel fidelibus suis roborari precepit. S. Maimbodi episcopi. S. Humberti prepositi et archidiaconi. S. Vimugisi levite. S. Bernaldi presbiteri. Hactum Matiscone anno IIII regni Lotharii regis.